NOK ปัดข่าวงดบินชั่วคราว ยันให้บริการไฟลท์ในปท.ตามเดิม
NOK ปัดข่าวงดบินชั่วคราว ยันให้บริการไฟลท์ในปท.ตามเดิม
NOK ปัดข่าวงดบินชั่วคราว ยันให้บริการไฟลท์ในปท.ตามเดิม
30 มี.ค. 2563

บริษัท สายการบินนกแอร์ จำกัด (มหาชน) หรือ NOK แจ้งว่าตามที่ตลาดหลักทรัพย์แห่งประเทศไทย (ตลท.) ขอความร่วมมือให้บริษัท ชี้แจงเกี่ยวกับข่าวกรณีการหยุดทำการบินชั่วคราวบนสื่อต่าง ๆ นั้น บริษัทขอชี้แจงว่า ข่าวที่ปรากฎข้างต้นไม่เป็นความจริง
โดยในเว็บไซต์ของบริษัท สำหรับเส้นทางบินภายในประเทศนั้น ยังให้บริการตามปกติในทุกเส้นทาง ทั้งนี้อาจมีการปรับเปลี่ยนตารางการบินเพื่อให้เหมาะสมกับสถานการณ์ โดยผู้โดยสารสามารถตรวจสอบสถานะเที่ยวบินของตัวเองได้ที่หน้าเว็บไซต์ wwww.nokair.com เพื่อตรวจสอบสถานะ หรือ ติดต่อ call center 1318
อนึ่ง หากมีการเปลี่ยนแปลงที่มีนัยสำคัญในการดำเนินธุรกิจ บริษัทจะแจ้งข้อมูลต่อสาธารณชน และตลาดหลักทรัพย์ฯ ต่อไป
 
 